Diari Oficial de la Generalitat Valenciana


Sumari del DOGV 9697, del 04-10-2023 (2023/9995)

DECRET 166/2023, de 29 de setembre, del Consell, pel qual es crea l'Escola d'Educació Infantil de Primer Cicle de Tuéjar.
-------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/09/29/166/dof/vci/html**

### Dades del document

Número de DOGV
:   9697

Data del DOGV
:   04-10-2023

Secció del DOGV
:   I. DISPOSICIONS GENERALS

Número del document
:   2023/9995


Data del document
:   29-09-2023

Organisme emissor


Tipus de document
:   Decret

Descriptors 

:   * Conselleria d'Educació, Universitats i Ocupació
    * educació preescolar
    * legislació
    * centre d'ensenyament
    * educació

DECRET 166/2023, de 29 de setembre, del Consell, pel qual es crea l'Escola d'Educació Infantil de Primer Cicle de Tuéjar. [2023/9995]  
L'Ajuntament de Tuéjar, en sessió ordinària del Ple, celebrada el 14 d'abril de 2023, va acordar sol·licitar la integració de l'Escola Infantil de primer cicle, de titularitat municipal, en la xarxa de centres educatius de la Generalitat. Així mateix, en el dit Ple, també es va acordar posar a la disposició de la Generalitat, conselleria competent en matèria d'educació, el solar municipal i l'edifici escolar de la seua propietat situat en aquesta parcel·la, al carrer de San Juan, número 19, de la localitat. Aquest edifici ha de ser utilitzat com a escola d'Educació Infantil de primer cicle i formarà part de la xarxa de centres educatius de titularitat de la Generalitat. Així mateix, va acordar aprovar l'extinció de l'autorització de l'escola infantil de primer cicle, de la seua titularitat, amb codi de centre 76994276.  
L'edifici escolar compleix els requisits establits en el Decret 2/2009, del Consell, pel qual s'estableixen els requisits mínims que han de complir els centres que imparteixen primer cicle d'Educació Infantil, segons es desprén dels informes tècnics emesos sobre aquest tema.  
  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 5.9 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen Ensenyaments d'Educació Infantil o d'Educació Primària, s'estableix que, en el cas de centres públics de nova creació, la denominació específica serà determinada per la Conselleria competent en matèria d'educació; el consell escolar municipal o, en defecte d'això, l'ajuntament on estiga radicat, haurà de manifestar el seu acord o proposar una denominació específica. L'Ajuntament de Tuéjar, en sessió plenària celebrada el 14 d'abril de 2023, també va acordar que el centre educatiu es denomine escola infantil de Tuéjar.  
  
La posada en funcionament i el manteniment durant el curs escolar 2023-2024 de la unitat de primer cicle d'Educació Infantil amb la qual es crea aquesta escola, serà finançada pel Pla de recuperació, transformació i resiliència, component 21, Modernització i digitalització del sistema educatiu, inclosa l'educació primerenca de 0-3 anys, del Ministeri d'Educació i Formació Professional, d'impuls d'escolarització en el primer cicle d'educació infantil amb noves places de titularitat pública, amb càrrec al Mecanisme de recuperació, transformació i resiliència (MRR), finançat per la Unió Europea - Next Generation EU.  
  
Per això, de conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i en l'article 3 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, a proposta de la conselleria competent en matèria d'Educació, després de la deliberació del Consell, en la reunió del dia 29 de setembre de 2023,  
  
  
  
DECRETE  
  
Article 1. Creació del centre  
Es crea el següent centre docent:  
Província: València  
Localitat: Tuéjar  
Denominació: Escola d'Educació Infantil de Primer Cicle de Tuéjar  
  
Titular: Generalitat  
Codi: 36782812  
Domicili: carrer de San Juan, número 19  
Composició: 1 unitat d'Educació Infantil de primer cicle  
Capacitat: 11 llocs escolars  
  
Article 2. Inici d'activitats  
1. El centre nou inicia les seues activitats en el curs escolar 2023-2024.  
2. En aquest curs escolar el centre ofereix 1 unitat d'Educació Infantil de primer cicle.  
3. El centre ha de comptar amb 1 mestre o mestra d'Educació Infantil i 1 educador o educadora d'Educació Infantil.  
  
  
DISPOSICIONS ADDICIONALS  
  
Primera. Inscripció  
El centre que estableix aquest decret s'inscriurà en el Registre de centres docents de la Comunitat Valenciana.  
  
Segona. Equip directiu  
La direcció territorial amb competències en matèria d'educació de València nomenarà l'equip directiu del centre de nova creació, de conformitat amb el que s'estableix en l'article 137 de la Llei orgànica 2/2006, de 3 de maig, d'educació, i en l'article 19 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària.  
  
Tercera. Ràtio  
El nombre màxim d'alumnat per aula, unitat o professorat es realitzarà d'acord amb el que s'estableix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
  
  
DISPOSICIONS FINALS  
  
Primera. Desplegament  
Es faculta la conselleria amb competències en matèria d'educació perquè adopte les mesures que siguen necessàries per al desplegament del que estableix aquest decret, així com per a modificar, si és el cas, la denominació i configuració del centre.  
  
Segona. Publicació i efectes  
Aquest decret entrarà en vigor el dia de la publicació en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
València, 29 de setembre de 2023  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER


Còpia Permalink ELI